CELEX: 62020CN0326
Language: el
Date: 2020-07-22 00:00:00
Title: Υπόθεση C-326/20: Αίτηση προδικαστικής αποφάσεως την οποία υπέβαλε το Administratīvā apgabaltiesa (Λεττονία) στις 22 Ιουλίου 2020 — SIA «MONO» κατά Valsts ieņēmumu dienests

5.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 329/5
            
         
      Αίτηση προδικαστικής αποφάσεως την οποία υπέβαλε το Administratīvā apgabaltiesa (Λεττονία) στις 22 Ιουλίου 2020 — SIA «MONO» κατά Valsts ieņēmumu dienests
      (Υπόθεση C-326/20)
      (2020/C 329/07)
      Γλώσσα διαδικασίας: η λεττονική
      
         Αιτούν δικαστήριο
      
      Administratīvā apgabaltiesa
      
         Διάδικοι στην υπόθεση της κύριας δίκης
      
      
         Προσφεύγουσα, εκκαλούσα και εφεσίβλητη: SIA «MONO»
      
         Καθής, εκκαλούσα και εφεσίβλητη: Valsts ieņēmumu dienests
      
         Προδικαστικά ερωτήματα
      
      
                  1)
               
               
                  Έχει το άρθρο 12, παράγραφος 1, της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (1), την έννοια ότι τα υποκείμενα σε ειδικό φόρο κατανάλωσης προϊόντα, τα οποία προορίζονται να χρησιμοποιηθούν στο πλαίσιο διπλωματικών ή προξενικών σχέσεων, απαλλάσσονται από τους φόρους αυτούς, υπό την προϋπόθεση ότι έχει προβλεφθεί ότι η πληρωμή για την απόκτησή τους θα πραγματοποιηθεί με άλλα μέσα, πλην της καταβολής μετρητών, ότι η καταβολή αυτή όντως πραγματοποιήθηκε και ότι η καταβολή στον προμηθευτή πραγματοποιήθηκε από τους πραγματικούς παραλήπτες των εν λόγω προϊόντων;
               
            
                  2)
               
               
                  Έχει το άρθρο 12, παράγραφος 1, της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ, την έννοια ότι τα κράτη μέλη μπορούν να θέτουν όρους και περιορισμούς, σύμφωνα με τους οποίους, στο πλαίσιο των διπλωματικών και των προξενικών σχέσεων, η απαλλαγή των προϊόντων από τους ειδικούς φόρους κατανάλωσης εξαρτάται από την προϋπόθεση να πραγματοποίησε ο αγοραστής την πληρωμή για την απόκτηση των εν λόγω προϊόντων με άλλα μέσα, πλην της καταβολής μετρητών;
               
            
         (1)  ΕΕ 2009, L 9, σ. 12.